Lav et referat af nedenstående tekst:

Tekst:
Fortuna Hjørring havde ikke noget godt udgangspunkt, da de onsdag aften tog imod italienske Fiorentina på hjemmebane i returkampen i sekstendedelsfinalen i Champions League. Den første kamp vandt italienerne nemlig 2-0. Det samme resultat præsterede Fiorentina onsdag aften. Lana Clelland blev dobbelt målscorer for gæsterne. Første mål kom allerede efter 15 minutter, og da begyndte håbet så småt at ebbe ud for hjørringenserne. Med endnu en scoring blot ti minutter senere blev lyset endegyldigt slukket for Fortuna, som samlet tabte 4-0 til Fiorentina. I stedet kan Hjørring-kvinderne koncentrere sig om 3F Ligaen, hvor de efter de første fem spillerunder indtager andenpladsen efter Brøndby.

Referat:
Med et samlet nederlag på 4-0 til italienske Fiorentina er Fortuna Hjørring ude af Champions League.